《贺广东漕使黄郎中生朝》
宋代·曾丰

紫石仙翁骨道清，丹成往往步步轻。
黄石仙翁道眼明，书成往往字字精。
丹成书成俱是实，犹堕于偏非至道。
二者兼之白石□，先生渠谓天草草。
天皇案前黄老君，辍与人皇为老臣。
老郎老君之后身，收拾乾坤平月春。
春吾身外春吾民，四民无一不春者。
与士为春颂风雅，书于白石其上苴。
白石肉飞不尸假，弟功书在丹之下。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。